Super Mario Odyssey

Super Mario Odyssey הוא משחק של חברת נינטנדו מסדרת סופר מריו, אשר יצא בלעדית לקונסולת הנינטנדו סוויץ'. המשחק הוא מסוג עולם פתוח שמאפשר לשחקן ללכת בחופשיות ברחבי המפה. המשחק יצא ב-27 באוקטובר 2017. במשחק זה מריו מתאחד עם cappy, (מהמילה cap באנגלית, שמשמעותה כובע) רוח אשר הופכת לכובע של מריו ומאפשרת לו להשתלט על דמויות וחפצים אחרים בעזרת זריקה של הכובע עליהם. במסעם הם יוצאים מסביב לעולם בעזרת חיפוש ירחים המוחבאים ברחבי המפה, על מנת להציל את הנסיכה פיץ' מאויבו באוזר אשר מתכנן להינשא לה. צורת המשחק דומה לזו של Super Mario 64 ו-Super Mario Sunshine.

תקציר העלילה
באוזר המרושע, יחד עם הברודאלים, משפחה של ארנבים אשר מתכננים את החתונה, חוטפים את הנסיכה פיץ' מממלכת הפטריות ולוקחים אותה אל ספינת האוויר, שם באוזר המרושע מתכנן להתחתן איתה. מריו מגיע להציל אותה אולם לרוע המזל באוזר המרושע סילק אותו באמצעות כובעו ומריו נפל אל ממלכת הכובעים. כאשר מריו נעלם, באוזר המרושע דרך על כובעו של מריו והתחיל את החתונה כדי להינשא לפיץ'. באוזר המרושע קרע את הכובע לחתיכות והעיף אותן באמצעות המדחף. חתיכה מהכובע נמצא על ידי קאפי. מריו פגש את קאפי, אחד מתושבי ממלכת הכובעים, ולמד שבאוזר המרושע חטף גם את טיארה, אחותו הקטנה של קאפי. קאפי הצטרף אל מריו ולקח את צורתו של כובעו של מריו, ונתן לו כוח ללכוד יצורים וחפצים אחרים ולשלוט בהם. הם מטיילים בממלכה הקרובה על מנת לשפר את הספינה שלהם, האודיסי, ומתחילים לרדוף אחרי את באוזר המרושע.

מריו וקאפי מטיילים בכל מיני ממלכות על מנת לאסוף כוחות ירח כדי למלא דלק לאודיסי ולהילחם בברודאלים, אשר גנבו חפצים ממספר ממלכות לחתונה של באוזר המרושע. בסופו של דבר, הם לוכדים את באוזר המרושע בממלכתו ומביסים את הברודאלים. אולם, באוזר המרושע ברח לחתונה על משטח הירח. מריו וקאפי עפו על האודיסי אל הירח על מנת להתעמת עם באוזר המרושע בקתדרלה. מריו ובאוזר נלחמו במערה התחתית. מריו ניצח בקרב והציל את פיץ' ואת טיארה, אולם המערה החלה לקרוס. מריו לכד את באוזר המרושע בכובעו וברח אל המשטח יחד עם פיץ' וטיארה. לאחר שפיץ' הודתה למריו על עזרתו, באוזר החל להביא לה פרחים, דבר אשר גרם למריו לעשות כמוהו. אולם פיץ' דחתה את שניהם. פיץ, קאפי וטיארה עלו על האודיסי. מריו ובאוזר היו עצובים לפני שפיץ' אמרה למריו שצריך לחזור הביתה. מריו הגיע אל הספינה בזמן, ואילו באוזר המרושע נשאר בירח.

ביקורות
המשחק מכר 23 מיליון יחידות (נכון לינואר 2023) ונחשב לאחד המשחקים הנמכרים ביותר לנינטנדו סוויץ'. כמו כן המשחק זכה לביקורות טובות וזכה במגוון פרסים, ביניהם משחק המשפחה של השנה בטקס פרסי הגיימינג לשנת 2017.

קישורים חיצוניים
 

 ביקורת על המשחק באתר VGAMES

משחקי וידאו משנת 2017
משחקי עולם פתוח ממוחשבים
משחקי פלטפורמות ממוחשבים
משחקי נינטנדו סוויץ'
סופר מריו